# Årsrapport 2022 for Hammerfest Arbeiderpartis gruppe i Formannskapet

Formannskapet (heretter kalt FSK) har behandlet 142 saker i 2022. Det har vært avholdt 12 møter. Arbeiderpartiet har 6 av 11 faste representanter i FSK. Disse er:

Terje Wikstrøm, Kurt Methi, Berit Hågensen, Erik Johannessen, Grete Svendsen. \*Kaia C Fagerhaug (til 03.10.22) og Silje Holmgren (fra 03.10.22)

\*KS 03.10.22 PS 102/22 Kaia Charlotte Fagerhaug (AP) fikk innvilget fritak og fratrådte som fast medlem av formannskapet. Silje Holmgren (AP) ble valgt inn som nytt fast medlem og fratrådte dermed som 8. vara for AP

Vararepresentanter:

Tom-Kristian Tommen Hermo (uavhengig), Jan Tore Kvalnes (uavhengig), Heidi Marie Mauno Sletten (uavhengig), **Christian Bergeton Klaussen, Anne-Mette Bæivi, Ulf Terje Eliassen,** Eva Gebhardt Sjøtun (uavhengig)

Denne sammensetninga av varalista resulterer dessverre i at ved forfall fra gruppas faste representanter møter uavhengige representanter, og gruppa har da ikke flertall alene.

Saker som kan nevnes som har vært behandlet i FSK:

* Forskuttering av utgifter til navnet minnelund – Fjordadalen gravlund
* Revidering av retningslinjer for tildeling av tomter/områder i H.fest kommune.
* Verdensarvsenter
* Rettigheter for uavhengige representanter
* Ansettelse av rådmann/kommunedirektør
* Tilskudd til kommunale utgifter – revidering av ordning
* Utbyttestrategi og overføringer fra kommunale selskap eller KF
* Handlingsplan for kjønns- og seksualitetsmangfold i Hammerfest kommune
* Ekstraproduksjon i SørøysundXpressen sommeren 2022
* Skjenkebevillinger og salgsbevillinger
* Bosetting av flyktninger
* Søknader til festivaler
* Tariff 2022 - uravstemming
* Reglement for ungdomsråd, eldreråd og rådet for personer med funksjonsnedsettelse
* Politisk struktur i valgperioden 2023-2027
* Renovering av basseng i Kokelv
* Rehabilitering svømmehaller
* Brannstasjon
* Økonomisk støtte til Sherpatrapp Tyven
* Økonomisk støtte til St.Hans feiring på Tyven
* Etiske retningslinjer
* Flytting av TDE og bruk av Kvalsund kommunehus
* Bygdevekstavtale Hasvik, Måsøy og Hammerfest
* Tildeling av tomter
* Næringsplan 2022-2025
* Innspill til motorferdsellovutvalget
* En rekke høringer deriblandt fergetilbud i Finnmark, endringer i domstolstruktur, konsekvensutredning Wisting-feltet, bedre lokale polititjenester, Regionale flyruter, Regional transportplan 2023-2033, ny minerallov, elektrifisering Hammerfest LNG og Wistingfeltet, Inntektssystemet for kommunene, grunnrenteskatt på havbruk, og NVEs innstilling – 420kv kraftledning Skaidi Hammerfest, reindriftsutvalgets forslag til ny reindriftslov (lista er ikke uttømmende)

I tillegg har FSK behandlet tertialrapporter, årsrapporter, regnskap, og en rekke andre saker er også behandlet. Fullstendig oversikt finnes på Hammerfest kommunes hjemmesider, under *Politikk og lokaldemokrati, Innkallinger og protokoller.*

Berit Hågensen, gruppeleder Formannskapet